فؤاد قاعود

فؤاد قاعود شاعر مصرى اتولد فى الاسكندريه فى 5 ابريل سنة 1936, ما اتعلمش لكن كان بيشتغل فى ورش و مطابع الاسكندريه و اشتغلل فتره فى محل ترزى للشاعر عبد العليم القبانى اللى كان ملتقى لشعراء و زجال الاسكندريه بعدها استقر بيه الحال عامل سويتش فى اذاعة الاسكندريه و كان اشتهر ببراعته فى فن الشعر والزجل.

بدا يهتم بالقراءه و تثقيف نفسه فتاثر ببيرم التونسى و المتنبى وتاثر كتير بكتاب ( المنتخب من آداب العرب ) لغاية ما قابل بالشاعر الكبير صلاح جاهين اللى طلب منه يروح للقاهره و بالفعل راح سنة 1963 و قابله باحسان عبد القدوس و كان وقتها رئيس لتحرير روز اليوسف و عينه فى وظيفه محرر للشعر فى مجله صباح الخير و استمر بيها لحد بداية التمانينات لما رئس تحرير ملحق ( ملحق صباح الفل ) و كان بيقدم فيه ازجال شعريه تحت عناوين ( نكد الدوله سخطان) و ( جوعان بن هفتان) و( فرقعلوز ).

من الربع الاخير من سنة 1986 بدا يقدم باب الفرازه اللى بيقدم فيه الاشعار المتميزه اللى بتوصل ليه من القراء و يعلق عليهم و منهم اللى قدمهم فؤاد قاعود الشاعر جمال بخيت.

كمان شارك فؤاد قاعود الشيخ امام فى تقديم بعض الاغنيات زى (العزيق وبائع متجول واحزان القرد و مرمر زمانى ) بس رفض يستمر فى المجال لانه كان شايف ان الاغنيه رغم اهميتها و قوة تاثيرها بس عالمها عالم قبيح ما يقدرش ينسجم معاه.

 وفاته 
رحل الشاعر الكبير فى يوم 18 يناير سنة 2006.

 من دواوينه 
 الاعتراض – دار العالم الجديد – 1977,
 المواويل – كراسات الفكر المعاصر 1978,
 الخروج من الظل. مكتبه مدبولى 1997,
 الصدمه – مدبولى 1977,
 ضمبر المتكلم – الاحمدى للنشر 2002.

 من اغانيه 
 وهبت عمرى - الشيخ امام
 زرع الشراقى - سيد مكاوى

 لينكات برانيه 

 مصادر 

 فؤاد قاعود, الهيئه العامه للاستعلامات
 عبرات من ديون المراثى
 فؤاد قاعود, "اشعر الشعر", صباح الخير, العدد 597, (القاهره : مؤسسه روزاليوسف, 15/6/1967), ص 3.

تصنيف:شاعر
تصنيف:مواليد 1936
تصنيف:وفيات 2006
تصنيف:شعرا مصريين